《送悦斋先生》
宋代·程公许

风尘三十年，世途日险峰窄。
婵娟弃土梗，倚市竞容泽。
大雅何娟寥，志士三欢息。
难持惠斯文，为国永寿脉。
灵光岿独存，硕果有不食。
坤维返全璧，北墅归散策。
天开景气新，晴破层冰积。
畴咨耿宵虑，图任先耆德。
披云绚天章，趣驾觐宸极。
喉舌俄申命，股肱待宣力。
解弦未为难，航险那可忽。
泾渭不同流，薰莸讵相入。
所虞愤失职，队拱或伺隙。
事须众贤和，乃可殄行堲。
沉几陛下圣。虚己言路辟。
稍欣元气充，犹虑外忧迫。
敌情任反覆，庙论须谨密。
功名百尺竿，家国万金璧。
平生一知己，瓣行无愧色。
驽怯勉荷担，迟顽费推激。
大艑驾云涛，薰风饱帆席。
丁宁耳面命，远别可须惜。
宽以七月程，修门拜赤舄。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。